**Augšdaugavas novada 2025. gada Tūrisma triatlona**

**NOLIKUMS**

Nolikumā ietvertie noteikumi ir saistoši visiem dalībniekiem. Sekojošie noteikumi un pamatnostādnes ir paredzētas, lai palīdzētu veiksmīgi organizēt izzinošu piedzīvojumu (turpmāk - Piedzīvojums), nodrošinātu veiksmīgu Piedzīvojuma norisi un dalībnieku drošību. Organizatoriem ir tiesības veikt izmaiņas un papildinājumus Piedzīvojuma nolikumā bez iepriekšēja brīdinājuma.

1. Mērķi un uzdevumi

Popularizēt aktīvu dzīvesveidu. Piesaistīt uzmanību aktīvās atpūtas un tūrisma iespējām Augšdaugavas novadā. Noskaidrot aktīvākos dalībniekus un komandas.

2. Vieta un laiks

Piedzīvojums notiks 2025.gada 11.maijā, Augšdaugavas novadā Laucesas upes posmā. Velosipēdi līdz plkst.10.00 tiek novietoti punktā Peski [55.83772732735529, 26.517854826067985](https://maps.app.goo.gl/kR7NNCsa2A95xk4S7) (vietā, kur ceļš šķērso Laucesas upi). 11.00 notiek startēšana no punkta Prauļi [55.794655703340894, 26.438738300254794](https://maps.app.goo.gl/eyVcM797T2NSxrNa7) (vieta pirms Berķeneļu dārziņiem pretī Sala ezeram).

3. Dalībnieki.

Piedzīvojuma dalībnieki netiek dalīti vecuma grupās, un var piedalīties ikviens, kas prot soļot, braukt ar velosipēdu, airēt ar kanoe laivu (smailīti), bez vecuma ierobežojuma, uzņemoties pilnu atbildību par savu veselības stāvokli distances veikšanai.

Piedzīvojumā piedalās komandas, bet atsevišķi dalībnieki netiek vērtēti.

Komandās var būt dažāds cilvēku skaits, kā arī katrā laivā, tomēr jāņem vērā, ka pamatā laivas tiek piedāvātas divvietīgas, ja dalībniekam nav savas laivas. Komandas laiks netiek vērtēts, bet tiek dots laika intervāls, kurā jāveic maršruts.

Ar veicināšanas balvām tiks apbalvoti vecākais un jaunākais dalībnieks.

4. Piedzīvojuma programma un trase

Piedzīvojums notiek divos nepārtrauktos posmos.

*Pirmais posms.* Plkst. 11.00 starts ar kanoe laivām pa Laucesas upi no starta/finiša punkta Prauļi [55.794655703340894, 26.438738300254794](https://maps.app.goo.gl/1EgC3XLYxHCBTkzV8)

*Otrais posms.* Starpposmā punktā Peski [55.83772732735529, 26.517854826067985](https://maps.app.goo.gl/EiHWiEgnAQm9kVGq9) notiek pārsēšanās uz velosipēdiem un triatlona dalībnieki dodas uz starta/finiša posmu Posma garums ~10 km

Visos posmos triatlona maršruta dalībniekiem var tikt piedāvātas interaktīvas, atraktīvas aktivitātes, kas saistītas ar tūrisma nozari Augšdaugavas novadā. Veiksmīgi izpildot uzdevumus (nofotografēt kontrolpunktus), dalībnieki saņems punktus. Uzvarētāja komanda tiks noteikta pēc visvairāk nofotografētajiem kontrolpunktiem. Ja būs vairākas komandas ar vienādu punktu skaitu – uzvarētājs tiks izlozēts.

5. Piedzīvojuma organizatori

Augšdaugavas novada Kultūras un tūrisma pārvaldes Tūrisma nodaļa.

6. Dalības maksa

**Netiek piemērota, ja dalībniekam ir sava laiva un velosipēds.**

Nomas maksa divvietīgai laivai 20 EUR

Dalības maksā un laivu nomā tiek iekļautas laivu un glābšanas vestu noma, apkalpojošais personāls, balvas, atspirdzinoši dzērieni un uzkodas finišā.

Dalības maksa organizācijām, kas piedalās ar savu logo, un ir pasākuma atbalstītājos ar tiesībām sevi (savus pakalpojumus vai produkciju) prezentēt (uzstādīt pasākuma norises vietā banneri, telti utt), dalības maksa 100 EUR (ieskaitot laivu nomu, var pieteikt līdz 10 dalībniekiem bez papildus maksas).

7. Pieteikšanās

Pieteikšanās, aizpildot anketu elektroniski vai sūtot uz e pastu turisms@augsdaugavasnovads.lv, norādot komandas nosaukumu, apmaksas veidu, savu un savas komandas biedru vārdu, uzvārdu, vecumu, tālruni un e-pastu. Dalībniekam tiks nosūtīts rēķins. (var samaksāt arī pasākuma dienā).

Pieteikšanos un samaksu var veikt arī Kultūras un tūrisma pārvaldē, Dobeles iela 30, Daugavpilī.

8. Pamatnoteikumi

Katrs piedzīvojuma dalībnieks vai viņa pārstāvis reģistrējoties pirms starta ar savu parakstu apliecina, ka uzņemas pilnu atbildību par savas veselības atbilstību distances veikšanai. Dalībniekiem, kas jaunāki par 18 gadiem, jābūt līdzi atbildīgai personai, kas paraksta dalībnieka pieteikuma anketu.

Piedzīvojuma organizatori nenes atbildību, par dalībnieka iespējamajām traumām Piedzīvojuma laikā.

Laivās obligāti jābūt uzģērbtām un aizsprādzētām glābšanas vestēm. Vestes drīkst atsprādzēt tikai pēc izkāpšanas krastā. Laiva galapunktā obligāti jāuzvelk krastā.

Visiem Piedzīvojuma dalībniekiem jābūt nodrošinātiem ar velosipēdiem un velo ķiverēm. Braukšanas laikā tām jābūt aizsprādzētām. Ķiveri drīkst noņemt tikai, noliekot velosipēdu maiņas zonā.

9. Piedzīvojuma atcelšana vai pārcelšana

Pasākuma organizētājs var neprognozējamu apstākļu pēc (piem. ļoti lielas lietusgāzes) Piedzīvojumu atcelt vai pārcelt, par to paziņojot mājas lapās: [www.visitdaugavpils.lv](http://www.visitdaugavpils.lv), <https://www.facebook.com/agenturataka>

Informācija ir iegūstama, sūtot jautājumus uz e-pastu turisms@augsdaugavasnovads.lv vai zvanot pa tālruņiem 65476748, 29431360.

10. Drošība

Piedzīvojuma organizatori nodrošina glābēju klātbūtni Daugavā un feldšera klātbūtni krastā pie starta/finiša. Glābēju un feldšera klātbūtne nenoņem atbildību katram dalībniekam pašam rūpēties par savu drošību un veselību.

Dažādi.

Piedzīvojuma laikā uzņemtās fotogrāfijas organizatori drīkst izmantot reklāmas un citos uzskates materiālos bez saskaņošanas ar tajās redzamajiem cilvēkiem.

Autotransports jānovieto stāvlaukumā, sekojot norādījuma zīmēm.